CELEX: 62009TN0436
Language: fi
Date: 2009-10-29 00:00:00
Title: Asia T-436/09: Kanne 29.10.2009 — Dufour v. EKP

16.1.2010   
            
            
               FI
            
            
               Euroopan unionin virallinen lehti
            
            
               C 11/31
            
         Kanne 29.10.2009 — Dufour v. EKP
   (Asia T-436/09)
   2010/C 11/59
   Oikeudenkäyntikieli: ranska
   
      Asianosaiset
   
   
      Kantaja: Julien Dufour (Jolivet, Ranska) (edustaja: asianajaja I. Schoenacker Rossi)
   
      Vastaaja: Euroopan keskuspankki
   
      Vaatimukset
   
   
               —
            
            
               Euroopan keskuspankin johtokunnan 2.9.2009 päivätyllä kirjeellä esittämä vahvistus kieltäytyä myöntämästä Dufourille oikeutta tutustua tietokantoihin, jotka mahdollistivat kertomusten laatimisen henkilöstön palvelukseen ottamisesta ja liikkuvuudesta, on kumottava
            
         
               —
            
            
               Euroopan keskuspankki on näin ollen velvoitettava antamaan Dufourin tutustua tietokantoihin, jotka mahdollistivat kertomusten laatimisen henkilöstön palvelukseen ottamisesta ja liikkuvuudesta
            
         
               —
            
            
               Euroopan keskuspankki on velvoitettava maksamaan 5 000 euron suuruinen summa vahingonkorvauksena kantajalle aiheutuneen vahingon vuoksi
            
         
               —
            
            
               Euroopan keskuspankki on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tällä kanteella kantaja vaatii Euroopan keskuspankin 2.9.2009 tekemän päätöksen, jolla kantajalta evättiin oikeus, jota tämä oli pyytänyt tohtorinväitöskirjansa valmistelun yhteydessä, saada tutustua tietokantoihin, jotka mahdollistivat kertomusten laatimisen henkilöstön palvelukseen ottamisesta ja liikkuvuudesta vuosina 1999–2009, kumoamista sekä vahingonkorvausta, joka perustuu hänen väitöskirjansa laatimisen viivästymiseen.
   Kanteensa tueksi kantaja väittää, että päätöksen, jolla häneltä evättiin oikeus saada tutustua kyseessä oleviin asiakirjoihin, perustelut ovat lainvastaiset, koska niissä vedotaan yleisesti poikkeuksiin, joista ei säädetä Euroopan keskuspankin asiakirjojen saamisesta yleisön tutustuttavaksi 4.3.2004 annetussa Euroopan keskuspankin päätöksessä EKP/2004/3, (1) joka tehtiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen N:o 1049/2001 (2) täytäntöönpanemiseksi, ja se perustuu virheelliseen olettamaan, jonka mukaan tietokantojen tulostamaton sähköinen versio poistaa niiltä niiden ”asiakirjan” luonteen. Euroopan keskuspankki ei lopuksi voi kantajan mukaan vedota tätä vastaan vaikeuksiin, joita liittyi asiakirjojen saamiseen yleisön tutustuttaviksi.
   
      (1)  EUVL L 80, s. 42
   
      (2)  EYVL L 145, s. 43